OpenLLM-France/wikimedia huggingface dataset:
# Maja Fjæstad

Kerstin Maria (Maja) Fjæstad, Hallén jaioa, (1873–1961) Suediako artista bat izan zen, erretratugile gisa arrakasta izan zuena, baita ehungintzako artista eta grabatzaile gisa ere. Bere senarra Gustaf Fjæstad-ekin batera, mende hasieran Värmland-eko Rackstad Artists Colony-ko kide aktibo bihurtu zen. Arvikaren inguruan, 1922an, Arvika Konsthantverk [sv] artisautza elkartea sortu zuten hamabi artistetako bat izan zen. 1948ra arte zuzendu zuen. Bereziki gogoratzen da 1910eko hamarkadako xilografia ugariengatik, tradizio nordikoak eta asiarrak gereziondo adarren edo udaberriko loreen irudikapenekin uztartuz. Batzuk Victoria and Albert Museum eta British Museumeko bildumetan daude.

## Biografia

Kerstin Maria Hallén 1873ko maiatzaren 30ean jaio zen Hörby-n, Skåne-n, Lars Hallén elizgizonaren eta Sofia Benedikta Trädgårdh bere emaztearen alaba zen. Landskronan eskola-ikasketak amaitu ondoren, Malmöko Technical College-n jarraitu zituen ikasketak, pinturako irakaskuntza pribatua jasoz. Lund Kultur Historia Museoaren eginkizunekin, ehungintzan zentratu zen. Suediako Arte Ederren Akademian sartzea ukatu ostean, 1890eko hamarkadaren hasieran Kerstin Cardonekin pintura ikasi zuen eta 1893tik 1895era Artisten Elkarteko Eskolara joan zen Richard Bergh, Carl Larsson eta Anders Zornekin ikasiz.

## Karrera

1895ean, Maja Hallén Artisten Elkarteko kide bihurtu zen eta bertan Gustaf Fjӕstad artista ezagutu zuen. 1898an ezkondu ondoren, Christian Eriksson [sv] eskultorearen Arvikako estudio batera joan ziren bizitzera. Geroago, Gustaf Fjӕstadek diseinatutako euren etxe zabalera joan ziren bizitzera, eta bertan Stockholmeko kultura lagunak eta bertako artista eta artisauak bisitatzera animatu zituzten. Horri esker, Racken Taldea (Rackengruppen) izenez ezagutzen den artisten kolonia sortu zen, interes kultural ezberdineko hainbat jokalariz osatua. Kide nabarmenak Fritz Lindstrom (1874–1962) eta Björn Ahlgrensson [sv] . (1872–1918) izan ziren.
Maja Fjæstad ehungintzarekin egindako sormenez gain, zurgintzako diseinuetan ere parte hartu zuen eta margotzen jarraitu zuen. 1901ean, bere ehungintza tailerra sortu zuen. Bere diseinuak tokiko landaredian oinarritzen ziren, askotan antolamendu geometrikoetan. Bere lehen lanak geroago egindako sorkuntzak baino irudimentsuagoak direla uste da. 1915 inguruan, landareak eta loreak irudikatzen zituzten xilografiarekin hasi zen lanean, guztira 170 gai inguru sortuz. Oro har Japoniako paperean inprimatuta, 1920ko eta 1930eko hamarkadetan asko erakutsi ziren, Suedian ez ezik Ingalaterran eta Estatu Batuetan ere. Adibideak Londresko Victoria and Albert Museum-en eta British Museum-en aurki daitezke.
1922an, bertako hamabi artistekin batera, 1948ra arte zuzendu zuen Arvika Crafts (Arvika Konsthandverk) sortu zuen.
Maja Fjæstad 1961eko azaroaren 15ean hil zen eta Arvikan dago ehortzita.

## Erreferentziak

* ↑ Maja Fjaestad (1873-1961). Värmlands Museum.
* 1 2 Maja Fjaestad (1873-1961): Blåklocka (Harebells). Saunders Fine Art.
* ↑ The Rackstad Colony. Rackstadmuseet.

## Kanpo estekak

* Datuak: Q4948197
* Multimedia: Maja Fjæstad / Q4948197
# Maja Jager

Maja Jager arkularia da. Danimarka ordezkatu zuen 2012ko Udako Olinpiar Jokoetan eta 2020ko Udako Olinpiar Jokoetan.

## Erreferentziak

* ↑ Maja Jager
* ↑ Maja JAGER

## Kanpo estekak

* Datuak: Q3371241
# Maja jantzia

Maja jantzia, gaztelaniaz: La maja vestida, Francisco Goya espainiar margolariaren lan ezagunenetako bat da. Oihalean margotutako olio-pintura bat da, eta 95 cm garai eta 188 cm zabal dauzka.
Margolana 1800-1808 artean margotu zen, eta aurrez, 1790-1800 artean, margotutako Maja biluzia margolanarekin bikote egiten du.
1901etik aurrera Madrilgo Pradoko Museoan erakusgai dago.

## Kanpo-estekak

* Datuak: Q2735507
* Multimedia: La Maja vestida / Q2735507
# Maja Aleksić

Maja Aleksić, (Úžice, Serbia, 1997ko ekainaren 6a), boleibolean lehiatzen den kirolari serbiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen boleibolean Serbiako taldearekin, AEBren eta Brasilen atzetik.
Tokion, honako hauek osatzen zuten taldea: Bianka Buša, Mina Popović, Slađana Mirković, Brankica Mihajlović, Maja Ognjenović, Ana Bjelica, Maja Aleksić, Milena Rašić, Silvija Popović, Tijana Bošković, Bojana Milenković eta Jelena Blagojević-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Emakumezkoak, estalia |

## Erreferentziak

* ↑ «Maja Aleksić» olympedia.org (Ingelesez)
* ↑ «Maja Aleksić» WorldofVolley-en (Ingelesez)

## Kanpo estekak

* Datuak: Q56685716
# Maja Bajević

Maja Bajević (Sarajevo, Bosnia, 1967ko apirilaren 20a) argazkilaria eta performancegilea da.

## Biografia

Maja Bajević 1967an jaio zen, Sarajevon. Parisen egin zituen ikasketak 1991n, eta arte ederretako ikasketa-beka bat lortu zuen. Sarajevoko eta Parisko arte ederretan graduatu zen. Ikasketak amaitutakoan, ezin izan zen gerran zegoen jaioterrira itzuli. Erbestean hasi zuen artista lana. 1998an itzuli zen Sarajevora: bertan, kultura-bizitza partzialki berreskuratzen hasia zen, baina egoera oso zaila zen artean. Jugoslaviako nazionalitatea du, eta, 2003an, nazionalitate frantsesa hartu zuen. Ordutik, Sarajevoren, Berlinen eta Parisen bizi eta lan egiten du.

## Sorkuntzak

Bideoa, performancea, argazkiak eta instalazioak egiten ditu. Europan egiten du lan, batez ere. Uneko arazo politiko eta ekonomikoetan jartzen du arreta. Bere lanaren bidez, Maja Bajevićek tradiziozko ohiturak eta jardunbideak berriz biziarazten ditu, mundu moderno gero eta estandarizatuagoaren aurkako azken baliabide gisa.
Maja Bajevićek 50. Veneziako Biurtekoan parte hartu zuen (Bosnia eta Herzegovinako pabiloia), eta Veneziako hiri horretan bertan ere egin zuen Blood & Honey: Future is in the Balkans erakusketa, biurtekotik kanpo. Hiri hauetan ere egin ditu erakusketak: 2001ean, Istanbulgo Biurtekoa; Manifesta 3, Liubliana, Eslovenia; Madril 2011, etab.

## Erreferentziak

* ↑ Maja Bajevic. ..
* ↑ «Maja Bajevic» Momaps1.
* ↑ Maja Bajevic. Continuará. .
* ↑ Maja Bajević. .

## Ikus, gainera

* Zerrenda: Emakume argazkilariak

## Kanpo estekak

* Datuak: Q1491703
# Maja Lidia Kossakowska

Maja Lidia Kossakowska (Varsovia, 1972ko otsailaren 27a - Stare Załubice, 2022ko maiatzaren 23a) fantasiazko idazle, arkeologo eta kazetari poloniarra izan zen.
1997an argitaratu zuen lehen aldiz. Bost liburu eta hainbat ipuinen egilea izan zen, non aingeruen gaiak erabili zituen. Janusz A. Zajdel sarirako zortzi aldiz izendatu zuten ipuin eta eleberriengatik, 2007an Smok tańczy dla Chung Fonga ipuinagatik jaso zuen . Beste hainbat sari ere jaso zituen.

## Biografia

Arte Ederren Bigarren Hezkuntzako Eskolan ikasi zuen. Varsoviako Unibertsitatean Mediterraneoko Arkeologian lizentziatua, sartu zenean idaztea pentsatua zuen jada: fantasia idazten lagunduko zion zerbait ikasi nahi zuen. Haren poemek, J. Twardowski, J. Tuwim eta W. Szymborskaren lanekin batera, "Aingeruak" (Kopenhage, 2006) poloniar artisten erakusketarako iruzkin poetiko bat osatu zuten.
Idazle gisa ezaguna izan bazen ere, margolari eta Poloniako telebistan kazetari gisa ere aritu zen. Kossakowski jauregiaren jabe titularretako bat izan zen. Jarosław Grzedowicz idazlearen emaztea izan zen. Hala ere, ez zuen berarekin idatzi, nahiz eta bere lehen irakurletzat hartzen zuen.
2020ko abuztuan, Poloniako beste fantasiazko egile askorekin batera (Ziemkiewicz, Andrzej Pilipiuk, Jacek Dukaj, Jarosław Grzędowicz, Jacek Piekara), Jacek Komuda eta adierazpen askatasunaren defentsarako gutun ireki bat sinatu zuen. Gutunak berak "Nowa Fantastykak" egindako autokritikaren erantzuna zen, hilabete horretan Komudaren lan homofoboen aurreko argitalpenarekin lotuta.

## Erreferentziak

* ↑ «Maja Lidia Kossakowska nie żyje. Pisarka zginęła w pożarze. Miała 50 lat» gazetapl.
* ↑ Kossakowska nie żyje. 2022-05-23.
* ↑ Pyrkon mówi: wywiad z Mają Lidią Kossakowską - Kontra - Niezależne Media Studentów UAM. 2015-04-26.
* ↑ «Wywiad z Mają Lidią Kossakowską» Horror.
* ↑ Pisarze fantasy opublikowali list otwarty w obronie Komudy. Podpisali go m.in. Ziemkiewicz, Piekara i Dukaj. 2020-08-05.

## Kanpo estekak

* Datuak: Q3847703
* Multimedia: Maja Lidia Kossakowska / Q3847703
# Maja Ognjenović

Maja Ognjenović, ( Zrenjanin, Serbia, 1984ko abuztuaren 6a), boleibolean lehiatzen den kirolari serbiarra da.
Bi Udako Olinpiar Jokotan dominak eskuratu zituen; Rio 2016an (Rio de Janeiro), zilarrezkoa, eta, Tokio 2020an (Tokio), berriz, brontzezkoa, bietan boleibolean; azkena, AEBren eta Brasilen atzetik.
Tokion, honako hauek osatzen zuten taldea: Bianka Buša, Mina Popović, Slađana Mirković, Brankica Mihajlović, Maja Ognjenović, Ana Bjelica, Maja Aleksić, Milena Rašić, Silvija Popović, Tijana Bošković, Bojana Milenković eta Jelena Blagojević-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Emakumezkoa, estalia. |
| 2020 | Tokio Japonia | 03 ! | Emakumezkoak, estalia |

## Erreferentziak

* ↑ «Maja Ognjenović» olympedia.org (Ingelesez)
* ↑ «Maja Ognjenović» WorldofVolley-en (Ingelesez)

## Kanpo estekak

* Datuak: Q2734878
* Multimedia: Maja Ognjenović / Q2734878
# Manaksita

Manaksita silikato motako minerala da eta litidionita taldearen kidea da.

## Ezaugarriak

Manaksita silikato mineralaren formula kimikoa hau da: ${\ce {KNaMnSi4O10}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Manaksite: Mineral information, data and localities.» www.mindat.org (Noiz kontsultatua: 12-05-2019).
# Manal Al Sharif

Manal Al Sharif (Meka, 1979ko apirilaren 25a) Saudi Arabiako informatikoa eta aktibista da. Emakumeen gidatzeko eskubideen alde borrokatzen du.
* Datuak: Q445754
* Multimedia: Manal al-Sharif / Q445754
# Manaia Nuku

Manaia Nuku (2002ko irailaren 3a - ) Zeelanda Berriko errugbilaria da. Zazpiko errugbian aritzen da, eta Zeelanda Berriko zazpiko errugbiko selekzio nazionaleko kidea da. 2021etik Black Ferns Sevens taldearekin kontratua du, eta 2022ko Ozeaniako Zazpiko Errugbi Txapelketan aritu zen Black Ferns Pango taldearekin. 2024ko Udako Olinpiar Jokoetan urrezko domina irabazi zuen Parisen, emakumezkoen txapelketan Kanada gainditu ostean.

### Olinpiar Jokoak

2024ko Udako Olinpiar Jokoetan, Paris 2024 (Frantzia), urrezko domina irabazi zuen Zeelanda Berriko taldearekin, Kanada (zilarrezkoa) eta AEB (brontzezkoa) taldeen aurretik sailkatuta. Hauexek osatu zuten Zeelanda Berriko taldea: Michaela Blyde, Jazmin Felix-Hotham, Sarah Hirini, Tyla King, Jorja Miller, Manaia Nuku, Mahina Paul, Risi Pouri-Lane, Alena Saili, Theresa Fitzpatrick, Stacey Waaka, Portia Woodman, Tysha Ikenasio, Tenika Willison eta Kelsey Teneti.
Udako Olinpiar Jokoak :
| Urtea | Lekua | Domina | Proba |
| 2024 | Paris  Frantzia | 01 ! | Zazpiko-errugbia emakumeak |

## Kanpo estekak

* Datuak: Q112898922
* ↑ (Gaztelaniaz) «Juegos Olímpicos París 2024 | Nueva Zelanda tumba a Canadá y se adjudica de nuevo el título de rugby 7 femenino | Flashscore.es» www.flashscore.es (Noiz kontsultatua: 2024-08-14).
# Manak

    Artikulu hau erromatar jainkoei buruzkoa da; beste esanahietarako, ikus «Man (argipena)».
Manak (latinez: Manēs,singularrez Man) Erromatarren artean, hilen arima. Manei ardoa, eztia, esnea eta loreak eskaintzen zizkieten. Jaialdi bereziak antolatzen zituzten manen omenez: otsailean ospatzen zituzten Parentalia eta Feralia hain zuzen ere.
Larak, lemurak, jeinuak eta penateekin batera, etxeko jainko familiar edo pertsonalak izaten ziren.

## Erreferentziak

* ↑ Euskaltzaindiaren 82. araua: Grezia eta Erromako pertsonaia mitologikoak
* ↑ Lur entziklopedietatik hartua.

## Kanpo estekak

* Datuak: Q1164009
* Multimedia: Manes / Q1164009
# Manandonita

Manandonita silikato motako minerala da eta kaolinita-serpentina taldearen kidea da.

## Ezaugarriak

Manandonita silikato mineralaren formula kimikoa hau da: ${\ce {Li2Al4(Si2AlB)O10(OH)8}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2,5 - 3,5 da.

## Erreferentziak

* 1 2 (Ingelesez) «Manandonite: Mineral information, data and localities.» www.mindat.org (Noiz kontsultatua: 12-05-2019).
# Manalaisaari uhartea

Manalaisaari uhartea Enijärvi aintziran dagoen uharte bat da, Kemijärvi udalerrian.

## Ikus, gainera

* Enijärvi aintzira
* Kemijärvi

## Kanpo estekak

* Datuak: Q12262936
# Manalapan (Florida)

Manalapan Floridako herri bat da. Palm Beach konderrian kokatua dago. 2010ean 429 biztanle zituen, 6,3 kilometro koadrotan banatuta.

## Ikus, gainera

* Palm Beach konderria

## Kanpo estekak

* Datuak: Q1825409
* Multimedia: Manalapan, Florida / Q1825409
# Manama

Manama (arabieraz المنامة, al-Manāma transkribatua) Bahraingo Erresumaren hiriburua eta herrialdeko hiririk handiena da. Oso hiriburu modernoa da eta petrolioaren industriak pisua galduz doa ekonomian, salmenten sustapenen sektorearen gorakadari esker.

## Geografia

Historikoki, Manama egun Manama Souq eta honen hegoaldean dagoen Manama Fort (Barne Ministeritza izenaz ezaguna) besterik ez zen. Hala ere, hiria hazi eta inguruko herrixkak batu ditu. Hona hemen egungo auzoak:
* Manama Souq
** ( tartean Fareeq el-Makharqa)
* Awadhiya
* Adliya
* Bu Ashira
* Bu Ghazal
* Eskualde diplomatikoa
* Ghuraifa
* Gudaibiya
* Gufool
* Hoora
* Juffair
* Mahooz
* Noaim
* Ras Rumman
* Seef
* Segaya
* Sulmaniya
* Umm Al Hassam
* Zinj

## Klima

Datu klimatikoak (Manama) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 15.0 | 20.2 | 24.7 | 29.2 | 34.1 | 36.4 | 37.9 | 40.0 | 36.5 | 33.1 | 27.8 | 22.3 | 30.1 |
| Batez besteko tenperatura minimoa (°C) | 7.1 | 15.9 | 18.8 | 21.5 | 26.0 | 28.8 | 30.4 | 30.5 | 28.6 | 25.5 | 21.2 | 16.2 | 23.0 |
| Pilatutako prezipitazioa (mm) | 14.6 | 16.0 | 13.9 | 10.0 | 1.1 | 0 | 0 | 0 | 0 | 0.5 | 3.8 | 10.9 | 70.8 |
| Prezipitazio egunak (≥ 1 mm) | 2.0 | 1.9 | 1.9 | 1.4 | 0.2 | 0 | 0 | 0 | 0 | 0.1 | 0.7 | 1.7 | 9.9 |
| Iturria: World Meteorological Organisation (NBE) ||||||||||||||

## Herri eta hiri senidetuak

* Kuwait, Kuwait
* Doha, Qatar
* Tunis, Tunisia (1999)
* Tripoli, Libano (1977)
* Chicago, Estatu Batuak (2004)
* Dubai, Arabiar Emirerri Batuak
* Jerusalem, Israel
* Txiang Mai, Thailandia

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ World Weather Information Service - Bahrain/Manama. .

## Kanpo estekak

* Datuak: Q3882
* Multimedia: Manama / Q3882
# Manami Nakano

Manami Nakano (japonieraz: 中野 真奈美, Nakano Manami, 1986ko Abuztuaren 30a -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2010 | 10 | 2 |
| 2011 | 0 | 0 |
| 2012 | 1 | 0 |
| 2013 | 1 | 0 |
| Guztira | 12 | 2 |

## Erreferentziak

* ↑ 2010, 2012, 2013 Japan Football Association
* Datuak: Q11367685
# Martyrium

Martyrium latindar hitza (martirioa edo martiritza euskaraz, grezierazko μαρτυριον -martyrion hitzetik eratorria, bere esanahia greziarreraz "lekukotza" edo "testigantza") erlijio eraikin mota bat adierazten du, hots, "kristau fedearen testigantza ematen duen lekua da, nahiz Kristoren bizitzaren atal bat izan edo martiri baten hilobia izan.
Martiriumak orokorrean, neurri txikikoak izan ziren eta hasierako elizan IV. mende hasieran, ohikoak. Arkitektura aldetik, mota ezberdineko diseinu ugari zeuden baina horietako askotan, zorupean, eremu induskatu bat izaten zuten, eta fenestella izeneko irekidura txiki baten bitartez santu baten erlikietara hurbil zitekeen.
Hauetako eraikin batzuk eliza bihurtu ziren edo aldamenean elizak eraiki zituzten.
Martyrium esanguratsuen artean, Konstantino enperadoreak agindutako Jerusalemgo Hilobi Santuaren Eliza dugu, jatorritik Kristoren hilobia eta heriotza gurtzen zuten tokian hain zuzen ere. Beste alde batetik Vatikanoko San Petri basilika dugu, baita San Paulo Harresiz Kanpokoa ere. Hauek guztiak gaur egun guztiz eraldatuta daude.
Jatorrizko gutxi gorabeherako itxura mantendu duten Martyriak honako hauek dira:
* Koloniako San Gereon basilika handituaren erdigunea, IV. mendekoa.
* Bi cellae trichorae-ak, Erromako San Calixto Katakonbetako hiru absideak.
* Santo Stefano Rotondo Erroman, V. mendekoa.
* San Lorenzo basilika (Milan), ziurrenik, IV. mendekoa.
* San Simon Estilitaren eliza Aleppon, V. mendekoa, gaur egun hondatuta.

## Irudi galeria

* Martyria adibideak
* Notre-Dame d'Orcivalen martyrion edo kripta.
* St-Austremoine d'Issoireren oinplanoa.
* Civaux Fenestella batean.
* Martyrium, San Bittorren abadia, Marseilla.
* Palentziako katedrala, Espainia, San Antolin kripta.
* San Aquilinoren kapera, San Lorenzon, Milan.
* Umm Qais (Gadara).

## Erreferentziak

* ↑ Krautheimer, Richard.
* ↑ Theologische Realenzyklopädie 18, Berlin 1989, ISBN 3-11-011613-8.
* ↑ Eduard Syndicus; Early Christian Art, pag. 73 – 89, Burns & Oates, Londres, 1962
* ↑ Wietzorek, Paul.
* ↑ In the open area are two small basilicas with three apses, known as the "Trichorae".
* ↑ Beckwith, John (1979) [1970].

## Kanpo estekak

* Datuak: Q511425
* Multimedia: Martyrium / Q511425
# Martyna Swatowska-Wenglarczyk

Martyna Swatowska-Wenglarczyk (Polonia, 1994ko uztailaren 8a) eskriman lehiatzen den poloniar kirolaria da, ezpata modalitatean espezialista. [1]
2024ko Parisko Udako Olinpiar Jokoetan parte hartu zuen, eta brontzezko domina bat lortu zuen taldekako proban (Aleksandra Jarecka, Renata Knapik-Miazga eta Alacja Klasikekin batera). [2]
Munduko Eskrima Txapelketan bi domina irabazi zituen, 2022 eta 2023 urteetan, eta brontzezko domina bat 2022ko Europako Eskrima Txapelketan. 2023ko Krakoviako Europako Jokoetan zilarrezko domina lortu zuen banakako proban. [3]

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Frantzia Paris | 03 ! | Taldekako ezpata |
| Munduko Txapelketa ||||
| Urtea | Lekua | Domina | Proba |
| 2022 | Egipto Kairo | 03 ! | Taldekako ezpata |
| 2023 | Italia Milan | 01 ! | Taldekako ezpata |
| Europako Jokoak ||||
| Urtea | Lekua | Domina | Proba |
| 2023 | Polonia [Krakovia]] | 02 ! | Banakako ezpata |
| Europako Txapelketa ||||
| Urtea | Lekua | Domina | Proba |
| 2022 | Turkia Antalya | 03 ! | Banakako ezpata |

## Kanpo estekak

* Datuak: Q11770804
* Multimedia: Martyna Swatowska-Wenglarczyk / Q11770804
# Martyna Trajdos

Martyna Trajdos (Bełchatów, Lodzeko voivoderria (Polonia), 1989ko apirilaren 5a) Polonian jaiotako judo borrokalari alemaniarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), Alemania ordezkatuz, brontzezko domina lortu zuen talde mistoko kategorian (Israelgo taldearekin elkarbanatuz), Frantziako taldearen (urrezkoa) eta Japoniakoaren (zilarrezkoa) atzetik. Honako hauek osatzen zuten Alemaniako taldea: Johannes Frey, Karl-Richard Frey, Jasmin Grabowski, Katharina Menz, Dominic Ressel, Giovanna Scoccimarro, Sebastian Seidl, Theresa Stoll, Martyna Trajdos, Eduard Trippel, Anna-Maria Wagner eta Igor Wandtke-k.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Mistoa taldeka, |

## Erreferentziak

* ↑ «Martyna Trajdos» JudoInside.com-en 2021-11-02an begiratua (Ingelesez)
* ↑ «Martyna Trajdos» olympedia.org 2021-11-02an begiratua(Ingelesez)
* ↑ «Martyna Trajdos» Olympics.com 2021-11-02an begiratua (Gaztelaniaz)
* ↑ «Judoa, mistoa taldeka, emaitzak 2020» olympedia.org (Ingelesez)

## Kanpo estekak

* Datuak: Q20476941
* Multimedia: Martyna Trajdos / Q20476941
# Martzelina (santua)

Santa Martzelina (c. 327 – 397) Treverisen, Galian jaioa, birjina eta santu katolikoa izan zen. Bere bizitza aszetismo eta otoitz egiten eman zuen. Jaia, uztailak 17 da. Bere aita Behe Erromatar Inperioko Galiako pretorioko Prefekturako prefektua zen eta bere anai gaztea Anbrosio Milangoa.
* Datuak: Q299955
* Multimedia: Saint Marcellina / Q299955
# Martynas Kukta

Martynas Kukta (Trakiniai, 1875eko otsailaren 1a – Kaunas, 1956ko ekainaren 23a) lituaniar tipografo eta argitaratzailea izan zen, lituanierazko, polonierazko, bielorrusierazko eta errusierazko liburuak argitaratu zituena.

## Bizitza

Mykolas Kukta eta Ona Raupelytė-Kuktienė nekazarien semea, Trakiniai herrian jaio zen 1875ean. Zazpi anai-arreba zituen: Jonas, Jokūbas, Mykolas, Uršulė, Adomas, Simonas eta Juozapas. 1888an Vilniusen bizitzera eta ikastera joan zen. Geroago tipografo moduan trebatu zen eta Vilniusko probintziako inprimategian lan egiten hasi zen.
1895ean San Petersburgora joan zen. Errusiako armadan mobilizatua, inprimategi militarrean lan egin zuen. Armada utzi eta San Petersburgoko inprimategian lanetan aritu ondoren, dirua aurreztu zuen, inprimategi txiki bat sortu zuen, eta bertan aritu zen 1904ra arte. Lituanierazko prentsari debekua kendu ostean, Vilniusera itzuli zen eta Vilniaus žinios inprimategi pribatua sortu zuen Petras Vileišisekin batera.
1906ko maiatzean bere inprimategi pribatua sortu zuen bere anaia Juozapasen laguntzarekin, eta bertan aritu zen 1924ra arte. 1906tik 1915era lituanierazko eta polonierazko 270 liburu inguru argitaratu zituen. 1918ko abenduaren 27an, Lituaniako lehen zigiluak sortu ziren Kuktaren inprimategian. 1918az geroztik, Kuktaren inprimategiak Švyturio enpresaren argitalpenak inprimatu zituen. 1921ean Poloniak Vilnius hartu zuenean, Kukta atxilotu zuten lituaniar mugimenduan parte hartzeagatik, eta inprimategia itxi behar izan zuen. 1924an Kaunasera joan zen bizitzera eta han jarraitu zuen tipografo moduan lan egiten. 1935etik aurrera hainbat urtez egin zuen lan Lituaniako Nekazaritza Bankuaren artxiboan, eta Bigarren Mundu Gerraren ostean, Kaunasko Musika Eskolan lan egin zuen funtzionario gisa.
Stefanija Mislyborska-Kuktienėrekin ezkondu zen. Alaba bat izan zuten: Stefanija Kuktaitė-Monstavičienė.
1956ko ekainaren 23an hil zen Kaunasen. Petrašiūnai hilerrian lurperatu zuten.

## Omenaldiak

1917an, Maksim Bahdanovitx bielorrusiar poetak Martynas Kuktaren inprimategia aipatu zuen U kraine svetlai, dze ja umiraiu... poeman.
2005ean, Kuktaren omenezko plaka ezarri zuten Vilniusen.

## Erreferentziak

* 1 2 3 4 5 6 (Lituanieraz) «Martynas Kukta» Pasaulio Anykštėnų Bendrija 2023-01-09 (Noiz kontsultatua: 2024-03-03).
* 1 2 3 4 (Lituanieraz) «Martynas Kukta» Vilnijos vartai (Noiz kontsultatua: 2024-03-03).
* ↑ (Errusieraz) Корбут, Виктор. «За что белорус Максим Богданович удостоил перед смертью стихотворением литовца Мартинаса Кукту» Советская Белоруссия 54 (24684) 2015-03-21 (Noiz kontsultatua: 2024-03-03).

## Kanpo estekak

* Datuak: Q2089720
* Multimedia: Marcin Kuhta / Q2089720
# Martzak

Martzak (gaztelaniaz: Marzas) urtero otsailaren azken egunean edo martxoaren lehendabizikoan martxoari harrera egiteko kalean abesten dituzten koplak dira. Asturiasen, Kantabrian, Gaztela eta Leonen eta Enkarterrin (Karrantzan eta Lanestosan) ohiturazkoak dira.
Aditu batzuen arabera, tartean Caro Baroja, erromatar urtearen hasierarekin lotuta daude, izan ere, urteberri-eguna Kalendas Martias edo martxoaren 1.a da.

## Erreferentziak

* ↑ Auñamendi Eusko Entziklopedia. Martzak. .
* ↑ pisandoporlahistoria.blogspot.com.es

## Kanpo estekak

* Datuak: Q6781835
* Multimedia: Marzas / Q6781835
# Martyrs (2008ko filma)

Martyrs 2008ko Pascal Laugier frantziar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Lucie izeneko neskatila bat urtebete egon da desagertuta; orain, errepide ertzean aurkitu dute. Poliziak hura giltzapean egon zen hiltegi abandonatua aurkituko du. Neskatila klinika batean sartuko dute.

## Aktoreak

* Morjana Alaoui : Anna
* Mylène Jampanoï : Lucie
* Catherine Bégin : Mademoiselle
* Robert Toupin : aita
* Patricia Tulasne : ama
* Juliette Gosselin : Marie
* Xavier Dolan : Antoine
* Louise Boisvert : Annaren ama (ahotsa)
* Jean-Marie Moncelet : Étienne

## Erreferentziak

* ↑ www.sansebastianfestival.com

## Kanpo estekak

* Datuak: Q577581
* Multimedia: Martyrs (film) / Q577581